plato-philosophy.phaedrus 278
ὁ δέ γε ἐν μὲν τῷ γεγραμμένῳ λόγῳ περὶ ἑκάστου παιδιάν τε ἡγούμενος πολλὴν ἀναγκαῖον εἶναι , καὶ οὐδένα πώποτε λόγον ἐν μέτρῳ οὐδʼ ἄνευ μέτρου μεγάλης ἄξιον σπουδῆς γραφῆναι , οὐδὲ λεχθῆναι ὡς οἱ ῥαψῳδούμενοι ἄνευ ἀνακρίσεως καὶ διδαχῆς πειθοῦς ἕνεκα ἐλέχθησαν , ἀλλὰ τῷ ὄντι αὐτῶν τοὺς βελτίστους εἰδότων ὑπόμνησιν γεγονέναι , ἐν δὲ τοῖς διδασκομένοις καὶ μαθήσεως χάριν λεγομένοις καὶ τῷ ὄντι γραφομένοις ἐν ψυχῇ περὶ δικαίων τε καὶ καλῶν καὶ ἀγαθῶν μόνοις ἡγούμενος τό τε ἐναργὲς εἶναι καὶ τέλεον καὶ ἄξιον σπουδῆς · δεῖν δὲ τοὺς τοιούτους λόγους αὑτοῦ λέγεσθαι οἷον ὑεῖς γνησίους εἶναι , πρῶτον μὲν τὸν ἐν αὑτῷ , ἐὰν εὑρεθεὶς ἐνῇ , ἔπειτα εἴ τινες τούτου ἔκγονοί τε καὶ ἀδελφοὶ ἅμα ἐν ἄλλαισιν ἄλλων ψυχαῖς κατʼ ἀξίαν ἐνέφυσαν · τοὺς δὲ ἄλλους χαίρειν ἐῶν—οὗτος δὲ ὁ τοιοῦτος ἀνὴρ κινδυνεύει , ὦ Φαῖδρε , εἶναι οἷον ἐγώ τε καὶ σὺ εὐξαίμεθʼ ἂν σέ τε καὶ ἐμὲ γενέσθαι . παντάπασι μὲν οὖν ἔγωγε βούλομαί τε καὶ εὔχομαι ἃ λέγεις . οὐκοῦν ἤδη πεπαίσθω μετρίως ἡμῖν τὰ περὶ λόγων · καὶ σύ τε ἐλθὼν φράζε Λυσίᾳ ὅτι νὼ καταβάντε ἐς τὸ Νυμφῶν νᾶμά τε καὶ μουσεῖον ἠκούσαμεν λόγων , οἳ ἐπέστελλον λέγειν Λυσίᾳ τε καὶ εἴ τις ἄλλος συντίθησι λόγους , καὶ Ὁμήρῳ καὶ εἴ τις ἄλλος αὖ ποίησιν ψιλὴν ἢ ἐν ᾠδῇ συντέθηκε , τρίτον δὲ Σόλωνι καὶ ὅστις ἐν πολιτικοῖς λόγοις νόμους ὀνομάζων συγγράμματα ἔγραψεν · εἰ μὲν εἰδὼς ᾗ τὸ ἀληθὲς ἔχει συνέθηκε ταῦτα , καὶ ἔχων βοηθεῖν , εἰς ἔλεγχον ἰὼν περὶ ὧν ἔγραψε , καὶ λέγων αὐτὸς δυνατὸς τὰ γεγραμμένα φαῦλα ἀποδεῖξαι , οὔ τι τῶνδε ἐπωνυμίαν ἔχοντα δεῖ λέγεσθαι τὸν τοιοῦτον , ἀλλʼ ἐφʼ οἷς ἐσπούδακεν ἐκείνων . τίνας οὖν τὰς ἐπωνυμίας αὐτῷ νέμεις ; τὸ μὲν σοφόν , ὦ Φαῖδρε , καλεῖν ἔμοιγε μέγα εἶναι δοκεῖ καὶ θεῷ μόνῳ πρέπειν · τὸ δὲ ἢ φιλόσοφον ἢ τοιοῦτόν τι μᾶλλόν τε ἂν αὐτῷ καὶ ἁρμόττοι καὶ ἐμμελεστέρως ἔχοι . καὶ οὐδέν γε ἀπὸ τρόπου . οὐκοῦν αὖ τὸν μὴ ἔχοντα τιμιώτερα ὧν συνέθηκεν ἢ ἔγραψεν ἄνω κάτω στρέφων ἐν χρόνῳ , πρὸς ἄλληλα κολλῶν τε καὶ ἀφαιρῶν , ἐν δίκῃ που ποιητὴν ἢ λόγων συγγραφέα ἢ νομογράφον προσερεῖς ; τί μήν ; ταῦτα τοίνυν τῷ ἑταίρῳ φράζε . τί δὲ σύ ; πῶς ποιήσεις ; οὐδὲ γὰρ οὐδὲ τὸν σὸν ἑταῖρον δεῖ παρελθεῖν . τίνα τοῦτον ; Ἰσοκράτη τὸν καλόν · ᾧ τί ἀπαγγελεῖς , ὦ Σώκρατες ; τίνα αὐτὸν φήσομεν εἶναι ;
Lemmas: ὁ δέ γε ἐν μέν ὁ γράφω λόγος περί ἕκαστος παιδιά τε ἡγέομαι πολύς ἀναγκαῖος εἰμί , καί οὐδείς πώποτε λόγος ἐν μέτρον οὐδέ ἄνευ μέτρον μέγας ἄξιος σπουδή γράφω , οὐδέ λέγω ὡς ὁ ῥαψῳδέω ἄνευ ἀνάκρισις καί διδαχή πειθώ ἕνεκα λέγω , ἀλλά ὁ εἰμί αὐτός ὁ ἀγαθός οἶδα ὑπόμνησις γίγνομαι , ἐν δέ ὁ διδάσκω καί μάθησις χάριν λέγω καί ὁ εἰμί γράφω ἐν ψυχή περί δίκαιος τε καί καλός καί ἀγαθός μόνος ἡγέομαι ὁ τε ἐναργής εἰμί καί τέλειος καί ἄξιος σπουδή · δέω δέ ὁ τοιοῦτος λόγος ἑαυτοῦ λέγω οἷος υἱός γνήσιος εἰμί , πρῶτος μέν ὁ ἐν ἑαυτοῦ , ἐάν εὑρίσκω ἔνειμι , ἔπειτα εἰ τις οὗτος ἔκγονος τε καί ἀδελφός ἅμα ἐν ἄλλος ἄλλος ψυχή κατά ἀξία ἐμφύω · ὁ δέ ἄλλος χαίρω εἰμί δέ ὁ τοιοῦτος ἀνήρ κινδυνεύω , ὦ Φαῖδρος , εἰμί οἷος ἐγώ τε καί σύ εὔχομαι ἄν σύ τε καί ἐγώ γίγνομαι . παντάπασι μέν οὖν ἐγώ βούλομαι τε καί εὔχομαι ὅς λέγω . οὐκοῦν ἤδη παίω μέτριος ἐγώ ὁ περί λόγος · καί σύ τε ἔρχομαι φράζω Λυσίας ὅτι ἐγώ καταβαίνω εἰς ὁ Νύμφη νᾶμα τε καί μουσεῖον ἀκούω λόγος , ὅς ἐπιστέλλω λέγω Λυσίας τε καί εἰ τις ἄλλος συντίθημι λόγος , καί Ὅμηρος καί εἰ τις ἄλλος αὖ ποίησις ψιλός ἤ ἐν ἀοιδή συντίθημι , τρίτος δέ Σόλων καί ὅστις ἐν πολιτικός λόγος νόμος ὀνομάζω σύγγραμμα γράφω · εἰ μέν οἶδα ᾗ ὁ ἀληθής ἔχω συντίθημι οὗτος , καί ἔχω βοηθέω , εἰς ἔλεγχος ἔρχομαι περί ὅς γράφω , καί λέγω αὐτός δυνατός ὁ γράφω φαῦλος ἀποδείκνυμι , οὐ τις ὅδε ἐπωνυμία ἔχω δέω λέγω ὁ τοιοῦτος , ἀλλά ἐπί ὅς σπουδάζω ἐκεῖνος . τίς οὖν ὁ ἐπωνυμία αὐτός νέμω ; ὁ μέν σοφός , ὦ Φαῖδρος , καλέω ἐγώ μέγας εἰμί δοκέω καί θεός μόνος πρέπω · ὁ δέ ἤ φιλόσοφος ἤ τοιοῦτος τις μάλα τε ἄν αὐτός καί ἁρμόζω καί ἐμμελής ἔχω . καί οὐδείς γε ἀπό τρόπος . οὐκοῦν αὖ ὁ μή ἔχω τίμιος ὅς συντίθημι ἤ γράφω ἄνω κάτω στρέφω ἐν χρόνος , πρός ἀλλήλων κολλάω τε καί ἀφαιρέω , ἐν δίκη που ποιητής ἤ λόγος συγγραφεύς ἤ νομογράφος προσλέγω ; τίς μήν ; οὗτος τοίνυν ὁ ἑταῖρος φράζω . τίς δέ σύ ; πῶς ποιέω ; οὐδέ γάρ οὐδέ ὁ σός ἑταῖρος δέω παρέρχομαι . τίς οὗτος ; Ἰσοκράτης ὁ καλός · ὅς τίς ἀπαγγέλλω , ὦ Σωκράτης ; τίς αὐτός φημί εἰμί ;